CELEX: C2007/199/09
Language: et
Date: 2007-08-25 00:00:00
Title: Kohtuasi C-321/05: Euroopa Kohtu (esimene koda) 5. juuli 2007 . aasta otsus (Østre Landsret'i eelotsusetaotlus — Taani) — Hans Markus Kofoed versus Skatteministeriet (Direktiiv 90/434/EMÜ — Äriühingute ühinemise, jaotumise, eraldumise ja osade või aktsiate asendamise puhul rakendatav ühine maksustamissüsteem — Siseriiklik otsus, mis näeb ette osade asendamise — Osade asendamine — Dividendi vahetu maksmine — Õiguse kuritarvitus)

25.8.2007   
            
            
               ET
            
            
               Euroopa Liidu Teataja
            
            
               C 199/6
            
         Euroopa Kohtu (esimene koda) 5. juuli 2007. aasta otsus (Østre Landsret'i eelotsusetaotlus — Taani) — Hans Markus Kofoed versus Skatteministeriet
   (Kohtuasi C-321/05) (1)
   
   (Direktiiv 90/434/EMÜ - Äriühingute ühinemise, jaotumise, eraldumise ja osade või aktsiate asendamise puhul rakendatav ühine maksustamissüsteem - Siseriiklik otsus, mis näeb ette osade asendamise - Osade asendamine - Dividendi vahetu maksmine - Õiguse kuritarvitus)
   (2007/C 199/09)
   Kohtumenetluse keel: taani
   Eelotsusetaotluse esitanud kohus
   Østre Landsret
   Põhikohtuasja pooled
   
      Hageja: Hans Markus Kofoed
   
      Kostja: Skatteministret
   Kohtuasja ese
   Eelotsusetaotlus — Østre Landsret — Nõukogu 23. juuli 1990. aasta direktiivi 90/434/EMÜ eri liikmesriikide äriühingute ühinemise, jaotumise, eraldumise ja osade või aktsiate asendamise puhul rakendatava ühise maksustamissüsteemi kohta (EÜT L 225, lk 1; ELT eriväljaanne 09/01, lk 142) artikli 2 punkti d ja artiklite 8 ja 11 tõlgendamine — Aktsiate asendamine, pärast mida maksab omandav äriühing dividende, mille summa ületab 10 % vahetatud aktsiate nominaalväärtusest
   Resolutiivosa
   Esitatud küsimusele tuleb vastata, et sellistel asjaoludel nagu põhikohtuasjas ei pea väljamakstud dividendi arvestama nõukogu 23. juuli 1990. aasta direktiivi 90/434/EMÜ eri liikmesriikide äriühingute ühinemise, jaotumise, eraldumise ja osade või aktsiate asendamise puhul rakendatava ühise maksustamissüsteemi kohta, artikli 2 punktis d ette nähtud „rahalise juurdemakse” arvutamisel ning et seetõttu kujutab kõnealune osade asendamine endast „aktsiate ja osade vahetamist” selle direktiivi artikli 2 punkti d mõttes.
   Direktiivi 90/434 artikli 8 lõikega 1 on põhimõtteliselt vastuolus selline osade asendamise maksustamine, välja arvatud juhul, kui siseriikliku õiguse norme õiguse kuritarvituse, maksupettuse või maksustamise vältimise kohta võiks tõlgendada vastavalt nimetatud direktiivi 90/434 artikli 11 lõike 1 punktile a ja seeläbi õigustada sellist maksustamist.
   
      (1)  ELT C 257, 15.10.2005.